Νεμέα

Η **Νεμέα** (νεοτερη ονομασία **Άγιος Γεώργιος**) είναι κωμόπολη του νομού Κορινθίας και αποτελεί την πρωτεύουσα του δήμου Νεμέας. Τοποθετείται σε λεκανοπέδιο με χιλιάδες στρέμματα αμπελιών και πλούσιο αρχαιολογικό ενδιαφέρον. Έχει πληθυσμό 3.505 κατοίκων (απογραφή 2021).

Η ευρύτερη περιοχή της Νεμέας αποτελεί την μεγαλύτερη αμπελουργική ζώνη της Ελλάδας στην οποία παράγονται τα ονομαστά κρασιά Ονομασίας Προέλευσης Ανωτέρας Ποιότητας (*Ο.Π.Α.Π.*) Νεμέα. Η περιοχή είναι ονομαστή για το κρασί της από τα αρχαία χρόνια, όταν ονομαζόταν Φλιάσιον Πεδίον.

## Ονομασία
Η Νεμέα μέχρι το 1923 ονομαζόταν *Άγιος Γεώργιος* από την ομώνυμη βυζαντινή εκκλησία. Το όνομα Νεμέα αναφέρθηκε για πρώτη φορά το 1840 στο ΦΕΚ 19Α-07/06/1834 με τη δημιουργία του δήμου Νεμέας και καθιερώθηκε στην πόλη μετά τον Β' Παγκόσμιο Πόλεμο. Τέλος, σχετικά με το όνομα Φλειούς, καθιερώθηκε στην ομώνυμη αρχαία πόλη από τον Φλία ή Φλιοῦς, που σύμφωνα με τον Παυσανία, ίσως ήταν εγγονός του Τημένου και γιος της Αραιθυρέας, κόρης του Άραντος. Σύμφωνα με αυτή την παράδοσή ήταν και σύζυγος της Χθονοφύλης. Άλλη παράδοση αναφέρει τον Φλίαντα ως Αργοναύτη, γιο του Διόνυσου και της Αριάδνης ο Υγίνος αναφέρει ότι ήταν γιος της Αριάδνης και του Διόνυσου και τον χαρακτηρίζει "Φλιάσιο" ενώ άλλη ως γιο του Διόνυσου και της Χθονοφύλης.

## Κωμόπολη
Η Νεμέα είναι κωμόπολη 7153 κατοίκων στο Δήμο Νεμέας του νομού Κορινθίας. Βρίσκεται περίπου 38 χιλιόμετρα νοτιοδυτικά της Κορίνθου. Είναι περιοχή που κατοικείται από τους αρχαίους χρόνους, μάλιστα  πολλοί  γνωρίζουν την περιοχή από το μύθο του άθλου του Ηρακλέους, όπου σκότωσε το "λιοντάρι της Νεμέας".

Η περιοχή ήταν ονομαστή για τα κρασιά της από τους αρχαίους χρόνους και παραμένει ως σήμερα.  Στην περιοχή στους αρχαίους χρόνους διοργανώνονταν και τα Νέμεα, γνωστοί αγώνες της αρχαίας Ελλάδας προς τιμήν του Νέμειου Δία, στην περιοχή που σήμερα ονομάζεται Αρχαία Νεμέα (αρχ. Ηράκλειον). 

Σήμερα, η Νεμέα ακόμα παράγει τα πασίγνωστα κρασία της, τα Ονομασίας Προέλευσης Ανωτέρας Ποιότητας Νεμέα. Το ημιορεινό έδαφος της περιοχής την καθιστά ιδανική για την καλλιέργεια αμπελιών, συνεπώς εκτός από κρασιά παράγεται και σταφίδα στην περιοχή. Η γνωστή σε όλους μαύρη κορινθιακή σταφίδα ή αλλιώς (Golden Black.)  Η μακραίωνη ιστορία της παραγωγής ποιοτικού κρασιού στην περιοχή έδωσε στη σύγχρονη Νεμέα τη δυνατότητα να φιλοξενεί και το μουσείο του κρασιού που μπορεί να επισκεφτεί ο ταξιδιώτης, εκτός από τα παραδοσιακά οινοποιεία της περιοχής, ώστε να μυηθεί στα μυστικά του ελληνικού οίνου.

Κάθε χρόνο, περί τα τέλη Αυγούστου ή τις αρχές Σεπτεμβρίου, διοργανώνονται οι   Νεμέας η γιορτή του κρασιού με πλήθος σχετικών εκδηλώσεων.

## Ιστορία
Πρώτες μαρτυρίες για οικισμό στην περιοχή υπάρχουν το 1500 π.Χ. στο ύψωμα Τσουγκίζα, όμως δεν υπάρχουν γραπτά κείμενα. Τον 10ο αιώνα π.Χ. κτίζεται 3 χλμ. από την Νεμέα η πόλη Φλειούς η οποία θεωρείται η  πόλη της αρχαίας Νεμέας και η οποία γνώρισε ακμή τον 6ο αιώνα π.Χ.Το 576 π.Χ. δίπλα από την σημερινή Αρχαία Νεμέα (Ηράκλειο) υπήρχε ονομαστό ιερό του Δία. Ο ναός του Δία ήταν περίπτερος δωρικού ρυθμού με 6 κολώνες στις στενές πλευρές και 12 στις μακρές. Στον περιβάλλοντα χώρο του ναού υπήρχαν ξενώνας, λουτρό, στάδιο και εκεί διεξάγονταν από το 573 π.Χ. τακτικά κάθε 2 χρόνια τα Νέμεα.
Η τοποθεσία ανασκάφτηκε και αναστηλώθηκε μετά από μακροχρόνιες προσπάθειες του Ελληνοαμερικανού αρχαιολόγου Στέφανου Μίλλερ.

Τα βυζαντινά χρόνια, η Νεμέα δέχτηκε πολλές επιθέσεις από Σλάβους και Βούλγαρους, εμποδίζοντάς τους όμως να προχωρήσουν περαιτέρω. Κατακτήθηκε πρώτα από τους Λατίνους και μετά από τους Τούρκους. Στην επανάσταση του 1821 πήραν μέρος στον αγώνα πολλοί κάτοικοι με αρχηγό τον Δανιήλ Παμπούκη. Απελευθερώθηκε το 1822, όταν έφυγε και το τελευταίο στράτευμα Τούρκων από την Νεμέα.

Η περιοχή κατακτήθηκε από τους Ιταλούς στις 26 Απριλίου 1941, ενώ στην κατοχή συγκροτήθηκαν πολλές αντάρτικες ομάδες.

Ένα από τα σημαντικότερα μυθικά πρόσωπα συνδεμένα με την περιοχή είναι ο Ηρακλής, ο οποίος κατά τη μυθολογία σκότωσε το λιοντάρι της Νεμέας.

## Γεωγραφία
μικρογραφία|Αμπελοκαλλιέργεια στην ευρύτερη περιοχή της Νεμέας.
Η περιοχή δεν είναι σεισμογενής, αλλά λόγω του ότι είναι κοντά στην Κόρινθο (σεισμό 1858, 1928 και 1932) και στην Αθήνα (σεισμοί 1981 και 1999), ταρακουνιέται συχνά. Η Νεμέα χωρίζεται γεωγραφικά στην παλαιά και τη νέα πόλη. Η παλιά είναι χτισμένη πάνω σε βουνό, λόγω του ότι τότε που χτίστηκε οι επιδρομές και οι λεηλασίες από τους Τούρκους ήταν συχνές. Η νέα πόλη χτίστηκε μετά τον πόλεμο και χωρίζεται σε κέντρο και σε άκρες.

Η Νεμέα (περίπου 300μ.) αναπτύχθηκε σε λεκάνη που περιβάλλεται από βουνά, τα οποία φτάνουν μέχρι και τα 1273μ. Η παλιά πόλη (περίπου 360μ.) βρίσκεται σε μια μικρότερα λεκάνη. Και οι δύο λεκάνες αδειάζουν μέσα από τις δικές τους κοιλάδες στον Κορινθιακό Κόλπο. Η σύνθέση του εύφορου εδάφους (που αναπτύχθηκε κυρίως σε υπόγεια ασβεστόλιθο), τη γεωλογία της λεκάνης, το υψόμετρο (γεωδαιτικό σύστημα αναφοράς) και το κλίμα είναι ιδανικά για της αμπελοκαλλίέργεια.

### Προϊόντα
Στη Νεμέα κύριο και δημοφιλές προϊόν είναι το κρασί . Επίσης παράγεται Ελαιόλαδο και σταφίδα. Παλιότερα παραγόταν και σιτάρι.

### Γιορτές
Στην Νεμέα γίνεται κάθε χρόνο στα τέλη Αυγούστου ή στις αρχές Σεπτεμβρίου η γιορτή . Κρατάει 3 μέρες και πάνω στα πεζοδρόμια στήνονται τραπέζια και κόσμος επισκέπτεται το μικρό μουσείο, όπου εκτίθεται λεύκωμα με παλιές νεμεώτικες φωτογραφίες. Επίσης το Δεκαπενταύγουστο γίνονται εκδηλώσεις προς τιμήν της Παναγίας.

## Πληθυσμός
Ο πληθυσμός της Νεμέας γνώρισε σημαντική αύξηση την περίοδο 1861 - 1961 αλλά έκτοτε έχει μειωθεί αρκετά.
ImageSize  = width:900 height:300
PlotArea   = left:50 right:20 top:25 bottom:30
TimeAxis   = orientation:vertical
AlignBars  = late
Colors =
 id:linegrey2 value:gray(0.9)
 id:linegrey value:gray(0.7)
 id:cobar value:rgb(0.2,0.7,0.8)
 id:cobar2 value:rgb(0.6,0.9,0.6)
 id:cobar3 value:rgb(0.7,0.3,0.3)
DateFormat = yyyy
Period     = from:0 till:5000
ScaleMajor = unit:year increment:1000 start:0 gridcolor:linegrey
ScaleMinor = unit:year increment:500 start:0 gridcolor:linegrey2
PlotData =
  color:cobar width:19 align:left
  bar:1861 from:0 till:1521
  bar:1879 color:cobar3 from:0 till:1517
  bar:1889 from:0 till:1974
  bar:1896 from:0 till:2189
  bar:1907 from:0 till:2331
  bar:1920 from:0 till:2635
  bar:1928 from:0 till:3487
  bar:1940 from:0 till:4249
  bar:1951 from:0 till:4080
  bar:1961 color:cobar2 from:0 till:4720
  bar:1971 from:0 till:4356
  bar:1981 from:0 till:4182
  bar:1991 from:0 till:4001
  bar:2001 from:0 till:4078
  bar:2011 from:0 till:3853
  bar:2021 from:0 till:3505
PlotData=
  textcolor:black fontsize:S
  bar:1861 at: 1521 text: 1.521 shift:(-14,5)
  bar:1879 at: 1517 text: 1.517 shift:(-14,5)
  bar:1889 at: 1974 text: 1.974 shift:(-14,5)
  bar:1896 at: 2189 text: 2.189 shift:(-14,5)
  bar:1907 at: 2331 text: 2.331 shift:(-14,5)
  bar:1920 at: 2635 text: 2.635 shift:(-14,5)
  bar:1928 at: 3487 text: 3.487 shift:(-14,5)
  bar:1940 at: 4249 text: 4.249 shift:(-14,5)
  bar:1951 at: 4080 text: 4.080 shift:(-14,5)
  bar:1961 at: 4720 text: 4.720 shift:(-14,5)
  bar:1971 at: 4356 text: 4.356 shift:(-14,5)
  bar:1981 at: 4182 text: 4.182 shift:(-14,5)
  bar:1991 at: 4001 text: 4.001 shift:(-14,5)
  bar:2001 at: 4078 text: 4.078 shift:(-14,5)
  bar:2011 at: 3853 text: 3.853 shift:(-14,5)
  bar:2021 at: 3505 text: 3.505 shift:(-14,5)


## Αξιοθέατα
* το Μοναστήρι Παναγιάς Βράχου . 
* οι 4 παλιές συνοικίες
* ο Αρχαιολογικός χώρος
* τα Οινοποιεία
* το Μουσείο του Κρασιού

## Δείτε επίσης
* Αρχαίες Κλεωνές Κορινθίας
* Αρχαία Νεμέα Κορινθίας

## Εξωτερικοί σύνδεσμοι
* Η ιστοσελίδα του δήμου Νεμέας
* Οφέλτης - Ο Φίλος της Νεμέας
* ΠΟΠ Νεμέα 
* "Κορινθιακά" Παυσανία - Κεφ. 12
* Αρχαιολογικό Μουσείο Νεμέας 

## Παραπομπές


Κατηγορία:Δήμος Νεμέας
Κατηγορία:Κωμοπόλεις της περιφερειακής ενότητας Κορινθίας
Κατηγορία:Χωριά της περιφερειακής ενότητας Κορινθίας